Cuneiform Tablet Kt 90/k 128 (TPAK 1 4)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-ba-ni-ma a-na a-šur-mu-ta-bi₄-il₅ a-šùr-na-ṣé-er ù a-šùr-SIPA a-na a-šùr-na-ṣé-er qí-bi-ma a-ḫi a-ta a-dí ḫa-ra-ni-kà a-šùr-mu-ta-bi₄-il₅ ù a-šùr-SIPA lá tù-sá-ḫa-al u₄-me-e ma-du-tim tù-ší-ib 10 u₄-me-e lá ta-ḫa-dá-ar KÙ.BABBAR 10 GÍN ba-áb-tám i-na zi-mì-iš-ḫu-na i-šu u₄-ma-kál e-tí-iq-ma KÙ.BABBAR a-na gám-ri-a a-lá-qé-a-ma a-na u₄-me-e 10 a-ma-kam wa-áš-ba-ku a-lá-kam i pu-ùḫ-ri-ni ḫa-ra-nam ni-da-na-ku-ma i da-mì-iq-tim ta-ta-lá-ak a-dí TÚG.ḪI-tí ša a-na-kam té-zi-bu lá-ma-ma a ḫa-tù-uš e-li-a-ni TÚG.ḪI.A a-na URUDU ta-ad-nu ša 0.66666 ma-na 5 GÍN KÙ.BABBAR URUDU a-na {d}NIN.ŠUBUR-ba-ni ni-dí-in-ma KÙ.BABBAR a-na a-šur-mu-ta-bi₄-il₅ ú ku-a-tí i-ša-qal šu-ma KÙ.BABBAR lá iš-qú-lá-ku-nu-tí ṣa-áb-ta-šu-ma KÙ.BABBAR ša-áš-qí-lá-šu i-nu-mì a-na za-al-pá ta-li-ku 10 ma-na URUDU SIG₅ a-na TÚG ša-a-mì-im a-dí-na-kum ší-im URUDU a-na am-tí-a dí-in